Ce afaceri are în România miliardarul slovac Jaroslav Haščák, reținut pentru corupție și spălare de bani.
Omul de afaceri Jaroslav Haščák a fost arestat. Afaceristul ar fi ordonat uciderea jurnalistului slovac Jan Kuciack. Haščák este cofondatorul Penta Investments, fond de investiţii creat în 1994. Compania controlează o bună parte din industria farmaceutică din România. Grupul deţine în ţara noastră și casele de pariuri Fortuna. De mai mulţi ani, grupul Penta este investigat în dosarul Gorilla.
Îl cheamă Iaroslav Hașciac și foarte probabil nu-ți spune nimic numele lui. La fel și posibila legătură cu moartea jurnalistului slovac de investigație Ian Kuțiac. Dar îți spun că grupul pe care l-a creat, Penta, este investigat la Bratislava, într-unul dintre cele mai mari dosare de corupție.Scandalul a izbucnit în urma unor scurgeri de informaţii din arhiva serviciului secret slovac şi a scos la iveală modul în care au fost orchestrate privatizări strategice. Polițiștii slovaci l-au reținut aseară.Dar hai să-ți spun ce afaceri are în România. În urmă cu 26 de ani, Jaroslav a preluat cel mai mare operator de pariuri din Europa Centrală și de Est – Fortuna. Una dintre cele mai cunoscute case de pariuri, cu agenții la tot pasul și cu 6.200 de angajați.În urmă cu trei ani, Penta a cumpărat cel mai mare grup Pharma din România. Care are în subordine farmaciile Sensiblu, Punkt și Dr. Max. Principalu operator farmaceutic de pe piața românească.Urmăriți Aleph News pe Facebook, Twitter, Youtube și Instagram!